Lista serbe kthehet në institucionet e Kosovës
Pas një bojkoti prej gati gjashtë muajsh, deputetët e komunitetit serb në Kosovë vendosën të rikthehen në institucione
Përfaqësuesit e Listës serbe, subjektit kryesor politik të serbëve të Kosovës kanë vendosur që të kthehen në institucionet e vendit, gati gjashtë muaj pas bojkotimit të tyre. Në tetor të vitit të kaluar, përfaqësuesit politik serb në institucionet e Kosovës, patën vendosur ngrirjen e funksioneve të tyre në qeverinë dhe parlamentin e Kosovës, për shkak të zemërimit ndaj miratimit të ligjit nga ana e parlamentit të Kosovës për kombinatin metalurgjik Trepça, i cili është vënë nën administrimin e qeverisë. Shefi i Grupit parlamentar të Listës serbe, Slavko Simiç, tha se nëpërmjet institucioneve presin që të shtyjnë përpara interesat e popullit serb. “”, tha zoti Simiç. Vendimi i institucioneve të Kosovës që të ndryshojnë mandatin dhe detyrat e Forcave të Sigurisë ka nxitur reagimin e Beogradit zyrtar dhe përfaqësuesve politik të serbëve të Kosovës, të cilët kundërshtojnë këtë nismë duke e cilësuar atë të rrezikshme për rajonin. Shefi i Listës serbe tha se një gjë të tillë nuk do të duhej të bëhej pa mbështetjen e të gjithëve. “”, tha ai. Presidenti i Kosovës Hashim Thaçi dhe kryetari i parlamentit Kadri Veseli kanë shtyrë përpara çështjen e ndryshimeve për detyrat dhe misionin e Forcave të Sigurisë, por mënyra e tyre ka nxitur edhe reagimin e NATO-s dhe ambasadës amerikane që u shprehën të shqetësuara me paralajmërimet për ndërrimin e mandatit të kësaj force pa ndryshime kushtetuese. Edhe, kryeministri i Kosovës Isa Mustafa, ka shprehur mbështetje për formimin e ushtrisë por siç thotë ai duke iu qëndruar besnikë marrëdhënieve me partnerët ndërkombëtar, siç janë Shtetet e Bashkuara të Amerikës dhe NATO. Shndërrimi i mandatit dhe detyrave të Forcave të Sigurisë ka gjetur mbështetje te shumica e partive politike në Kosovë, të cilat kanë shprehur gatishmërinë për të votuar këto ndryshime, por kanë kërkuar bashkërendim me faktorin ndërkombëtarë.